***A 167. sorszámú Nyomdaipari technikus megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 54 213 07

1.2. Szakképesítés megnevezése: Nyomdaipari technikus

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 800-1000

2. EGYÉB ADATOK

2.1. A képzés megkezdésének feltételei: -

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

3. PÁLYATÜKÖR

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|   |  A |  B |  C |
|  3.1.1. |  **FEOR száma** |  FEOR megnevezése |  A szakképesítéssel betölthető munkakör(ök) |
|  3.1.2. |  7231 |  Nyomdai előkészítő |  Nyomdai lemezkészítőKisofszetgép kezelőNyomdai kézi filmnyomó |
|  3.1.3. |  7232 |  Nyomdász, nyomdai gépmester |  Gyorsnyomdai gépkezelőKisofszetgép kezelőNyomdai kötészeti gépkezelőNyomdai kézi filmnyomó |

3.2. A szakképesítés munkaterületének rövid leírása:

A nyomdaipari technikus elsődleges feladata, hogy az elkészült nyomóformákat és a nyomtatásra küldött digitális állományokat nyomtathatósági szempontból ellenőrizze majd azokat a kijelölt nyomathordozóra kinyomtassa - a munkatáska utasításainak megfelelően - és azokat a minőség-ellenőrzés után tovább feldolgozásra átadja. A gépmester járulékos feladata a nyomógépek megfelelő műszaki állapotának a fenntartása, rendszeres karbantartás és kisebb javítások önálló elvégzése.

A nyomdaipari technikus feladata a nyomtatáshoz alkalmazott összes alap és segédanyag használatára, alkalmazhatóságuk és minőségük megítélésére segédeszközök használatával.

A szakképesítéssel rendelkező képes:

- értelmezni a gyártás előkészítésben megadott késztermék-paraméterek technológiai összefüggéseit és kiválasztani, meghatározni a szükséges technológiai folyamatot;

- eldönteni, hogy a rendelkezésre álló technológia alkalmas-e a megrendelő által kért mennyiségű és minőségű nyomat előállítására;

- felmérni, hogy a rendelkezésre álló kapacitások elegendőek-e a nyomtatási műveletek határidőre történő teljesítésére;

- előkészíteni a munkafolyamatot;

- kiválasztani a megfelelő nyomathordozót, meggyőződni annak alkalmasságáról;

- kiválasztani a munka elvégzéséhez szükséges segédanyagokat és azokat a megfelelő állapotba hozni;

- felmérni a nyomathordozók, festékek, lakkok és egyéb segédanyagok együttes alkalmazásának kölcsönhatásait és ezek használatához igazítani a nyomógép és tartozékainak a paramétereit;

- megvizsgálni és eldönteni, hogy a gyártás előkészítéstől átvett nyomóformák vagy digitális állományok alkalmasak-e és elégségesek-e az előírt minőségű nyomat előállításához;

- a nyomógépet a munka elvégzéséhez a megfelelő állapotba hozni;

- beállítani a papíradagolót és a papírpályát;

- beállítani és folyamatosan ellenőrizni a festékterhelést és a színegyensúlyt;

- folyamatos felügyelettel példányonként azonos minőségben kinyomtatni az előírt példányszámot;

- elvégezni a nyomógépek rendszeres és időszakos technikai karbantartását és a kisebb javításokat - beleértve a kopó alkatrészek cseréjét;

- kezelni a nyomdaiparban használatos mérőműszereket és eszközöket;

- betartani és betartatni a munka- tűz- és környezetvédelmi előírásokat;

- alkalmazkodni az ISO vagy más egyéb minőségügyi rendszerek, megrendelői auditok által meghatározott elvárásokhoz;

- megítélni, hogy az elkészült nyomat alkalmas-e a tovább feldolgozásra;

- szakszerűen dokumentálni az elvégzett munkát és a tovább feldolgozásra átadott nyomatok paramétereit;

- műszaki probléma, nyomógép meghibásodás esetén feltárni, lokalizálni és meghatározni a hibaforrást és igény szerint szóban és/vagy írásban tömören és szakszerűen továbbítani azt a szakszerviznek;

- interneten vagy telefonon is megfelelő szakmaisággal kommunikálni az általa használt berendezések karbantartását, távfelügyeletét ellátókkal;

- Munkavégzését digitálisan is dokumentálni és a munkatáskákat vezetni;

- betartani a tűz-, a munka-, az érintésvédelmi és a környezetvédelmi előírásokat.

3.3. Kapcsolódó szakképesítések

|  |  |  |  |
| --- | --- | --- | --- |
|   |  A |  B |  C |
|  3.3.1. |  **A kapcsolódó szakképesítés, részszakképesítés, szakképesítés-ráépülés** |
|  3.3.2. |  **azonosító száma** |  megnevezése |  a kapcsolódás módja |
|  3.3.3. |  55 213 07 |  Nyomdaipari szaktechnikus |  szakképesítés-ráépülés |
|  3.3.4. |  51 213 07 |  Digitális nyomóforma készítő |  részszakképesítés |
|  3.3.5. |  54 213 06 |  Kiadványszerkesztő technikus |  azonos ágazat |
|  3.3.6. |  34 543 06 |  Könyvkötő-nyomtatványfeldolgozó |  azonos ágazat |

4. SZAKMAI KÖVETELMÉNYEK

|  |  |  |
| --- | --- | --- |
|   |  A |  B |
|  4.1. |  **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  4.2. |  **azonosító száma** |  megnevezése |
|  4.3. |  10238-12 |  Munkajog, munkabiztonság |
|  4.4. |  11586-16 |  Gyártáselőkészítés |
|  4.5. |  10243-16 |  Nyomdaipari anyagismeret |
|  4.6. |  10245-16 |  Nyomtatási technológiák |
|  4.7. |  10242-16 |  Color-menedzsment |
|  4.8. |  10244-16 |  Nyomdaipari gépészeti ismeretek |
|  4.9. |  11498-12 |  Foglalkoztatás I. (érettségire épülő képzések esetén) |
|  4.10. |  11499-12 |  Foglalkoztatás II. |
|  4.11. |  10241-16 |  Nyomtatványfeldolgozás |
|   |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|   |  A |  B |  C |
|  5.2.1. |  **A szakképesítés szakmai követelménymoduljainak** |
|  5.2.2. |  **azonosító száma** |  megnevezése |  a modulzáró vizsga vizsgatevékenysége |
|  5.2.3. |  10238-12 |  Munkajog, munkabiztonság |  szóbeli |
|  5.2.4. |  11586-16 |  Gyártás előkészítés |  írásbeli/gyakorlati |
|  5.2.5. |  10243-16 |  Nyomdaipari anyagismeret |  írásbeli |
|  5.2.6. |  10245-16 |  Nyomtatási technológiák |  gyakorlati |
|  5.2.7. |  10242-16 |  Color-menedzsment |  gyakorlati |
|  5.2.8. |  10244-16 |  Nyomdaipari gépészeti ismeretek |  írásbeli/gyakorlati |
|  5.2.9. |  11498-12 |  Foglalkoztatás I. (érettségire épülő képzések esetén) |  írásbeli |
|  5.2.10. |  11499-12 |  Foglalkoztatás II. |  írásbeli |
|  5.2.11. |  10241-16 |  Nyomtatványfeldolgozás |  gyakorlati, írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Színes ofszetnyomat elkészítése

A vizsgafeladat ismertetése: Legalább 50% színes illusztrációt tartalmazó könyv belívének a kinyomtatása 80 gr/m2 volumenizált ofszet és 120 gr/m2 matt műnyomó papírra vagy 16 oldalas, a borítóján perszonalizált színes műsorfüzet digitális kinyomtatása nyomdai PDF-ről és in-line feldolgozása.

A vizsgafeladat időtartama: 180 perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: Nyomtatvány elkészítése

A vizsgafeladat ismertetése: A központilag összeállított vizsgafeladatok a következő témaköröket tartalmazzák:

Gépészeti ismeretek Anyagismeret Nyomathordozók Szakmai számítások

A vizsgafeladat időtartama: 180 perc

A vizsgafeladat értékelési súlyaránya: 25%

5.3.3. Szóbeli vizsgatevékenység

A vizsgafeladat megnevezése: Nyomdaipari anyagok tulajdonságai

A vizsgafeladat ismertetése: A központilag összeállított vizsgafeladatok a következő témaköröket tartalmazzák:

Szakmai ismeretek

Minőségi vizsgálatok

Munkajog, munkavédelem

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 15%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|   |  A |
|  6.1. |  **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
|  6.2. |  Kéziszerszámok (nagyító, szike, festéklapát, stb.) |
|  6.3. |  Pantone skála |
|  6.4. |  Denzitométer |
|  6.5. |  Számítógép |
|  6.6. |  Papírvastagság mérő |
|  6.7. |  Viszkoziméter |
|  6.8. |  Ellenőrző pult szabványos fényforrással |
|  6.9. |  Lemeztároló regál |
|  6.10. |  Lemezlyukasztó és hajlító |
|  6.11. |  Hengermosó és hengertároló |
|  6.12. |  Gumikendő tároló és vágó-sínező asztal |
|  6.13. |  Egy-nyomóműves nyomógép |
|  6.14. |  Elő-hátoldalt nyomtató nyomógép |
|  6.15. |  Több-nyomóműves nyomógép |
|  6.16. |  Lakkozó egység |
|  6.17. |  Nyomógép távvezérlő pult |
|  6.18. |  Stancolásra, riccelésre alkalmas nyomógép |
|  6.19. |  Színes digitális nyomógép |
|  6.20. |  Digitális nyomógép in-line kiegészítésekkel |
|  6.21. |  Rotációs technológiát alkalmazó nyomógép |
|  6.22. |  Egyenes vágógép |
|  6.23. |  Kézi- és/vagy elektromos villás targonca |
|  6.24. |  Szerszámkészlet (villás-, imbisz-kulcsok, stb.) gép szerint |
|  6.25. |  Kézi tűzoltó készülék |
|  6.26. |  Mentőláda |
|  6.27. |  Szelektív hulladékgyűjtő (pl. festékmaradék, géprongy)  |

7. EGYEBEK